Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 7/1998. (III. 11.) MüM rendelethez
Paragraph Index: 169

3. A munkaterület rövid leírása A nonprofit ügyintéző operatív munkatársként egy-egy nonprofit szervezetben közreműködőként tevékenykedik. Munkáját a szervezet (alapítvány, egyesület, közhasznú társaság, közalapítvány, köztestület) vezetőjének irányítása, útmutatása alapján végzi. A nonprofit szervezetek munkatársaként ellátja a vezető testületek, tisztségviselők, illetve programvezetők, koordinátorok által meghatározott szervezési, ügyintézési feladatokat. A nonprofit ügyintéző feladatai magukba integrálják a nonprofit szervezetek vezetésének szinte összes metódusát, így átfogó tevékenységének célja: — a szervezet belső működési szabályainak kialakításában és végrehajtásában való közreműködés, 1998/18. szám — a szervezet számára szükséges információk összegyűjtése, rendszerezése és felhasználása, — a szervezet által szervezett és megvalósított programok és projektek előkészítésében és lebonyolításában való közreműködés, — a szervezet döntéshozó testületei munkájának előkészítése, a döntések megvalósításának koordinálása, — a szervezet külső és belső kapcsolatrendszerének kialakításában való közreműködés és annak működtetése, — a szervezet szakmai feladatainak kialakításában való közreműködés és azok koordinálása, — a szervezet gazdasági és pénzügyi kötelezettségeinek ügyintézése és koordinálása, — a szervezet adminisztrációs és nyilvántartási feladatainak és kötelezettségeinek intézése. III. A szakképesítés szakmai követelményei A foglalkozás gyakorlása során előforduló feladatcsoportok és az azokhoz közvetlenül kapcsolódó követelmények Szervezetalapítás és szervezetépítés: — önállóan értelmezi a nonprofit szervezetek megalakulásának (alapításának) és működésének jogi feltételeit, szabályait, — ellátja a szervezet alapításával összefüggő ügyintézési és adminisztrációs feladatokat, — összeállítja a nonprofit szervezet bírósági nyilvántartásba vételének dokumentumait, — értelmezi és alkalmazza a nonprofit szervezet alapdokumentumait, — elemzi a közösségfejlesztés lehetséges módjait, — megtervezi a szervezeti struktúra felépítését, — ellátja a szervezet működtetésének operatív feladatait, — közreműködik a szervezeten belüli konfliktusok kezelésében, — mások számára információkat, illetve segítséget nyújt a különböző szervezeti formák működtetéséhez. Nonprofit szervezet működtetése, tevékenységének szervezése: — kidolgozza a szervezet stratégiai tervének alappilléreit, — közreműködik a szervezet stratégiai tervének kidolgozásában, — kidolgozza a szervezet stratégiai akcióit, — elemzi és értékeli a szervezet számára készített stratégiai tervet, — kidolgozza a projekttervezés folyamatát és módszereit, — projekttervet készít, — egy projekt számára költségvetési (gazdálkodási) tervet készít, — saját (önálló vagy team) munkatervet dolgoz ki, — kidolgozza az erőforrás-feltárás és -elemzés módszereit, technikáit, — kidolgozza és szervezi a szervezet közgyűléseit, konferenciáit, képzéseit, tréningjeit, táborait, a szervezet által kiírt pályázat lebonyolítását, — részt vesz a szervezet által tervezett események lebonyolításában, — kidolgozza a szervezeten belüli intézmények létrehozásának és működtetésének módját. A döntéshozó testületek munkájának szervezése: — ellátja a testületi döntések előkészítésének és strukturálásának feladatait, — ellátja a testületi tagok informálásának feladatait, — előkészíti a szervezet döntéshozó testületi üléseit, — levezeti a szervezet döntéshozó testületi üléseit, — ellátja a facilitátori feladatokat, — megszervezi a döntések dokumentálását, — megszervezi a döntések megvalósítását, — ellenőrzi a döntések megvalósulását, értékeli hatékonyságát. Kapcsolattartás: — vizsgálja a szervezet kapcsolatainak alakulását, jellemzőit, — elemzi a szervezeti struktúrához tartozó kommunikációs szintek működését, — értékeli a szervezet emberi erőforrás-gazdálkodásának jellemzőit, — megismer más szervezeteket, — személyes és intézményi kapcsolatokat tart fenn más szervezetekkel, — megszervezi a szervezet ügyfeleinek nyújtott szolgáltatásokat, — megbeszéléseket, tárgyalásokat, egyeztetéseket készít elő és folytat, — közreműködik a szervezet marketingtervének kidolgozásában és megvalósításában, — közreműködik a szervezet PR tervének kidolgozásában és megvalósításában, — szervezeti helyzetfelmérést készít, — igényfelmérést készít, — sajtótervet készít, illetve sajtótájékoztatót szervez, — előkészíti és koordinálja a szervezet kiadványainak megjelenését, — szervezetéről híreket, hirdetéseket, reklámokat fogalmaz és jelentet meg. Forrásfelhasználás: — közreműködik a szervezet pénzügyi tervének kialakításában, — önállóan értelmezi a szervezetre vonatkozó jogszabályokat, — szerződéseket készít elő, és fogalmaz meg, — beszámolókat készít a szervezet támogatói, adományozói, szponzorai számára, 1998/18. szám — ellátja a szervezet nyilvántartás-vezetési teendőit, — ellátja a szervezet munkaügyi teendőit, — ellátja a szervezet társadalombiztosítási ügyintézési teendőit, — ellátja a szervezet adózási kötelezettségeinek teljesítésével és az adókedvezmények alkalmazásával kapcsolatos operatív feladatokat. Forrásteremtés: — feltárja a szervezet bevételi forrásait, — adományokat gyűjt, — támogatásokat szervez, — pályázatot ír és gondoz, — szponzorokat szervez, — közreműködik a szervezet adományszerző kampányának kidolgozásában. Adminisztráció: — ellátja az iratkezelési feladatokat, — adminisztrál, — dokumentál, — munkája során használja az informatikai és kommunikációs eszközöket, berendezéseket (különösen a számítógépet, fénymásolót, telefont, telefaxot). Érdekképviselet, érdekérvényesítés: — közreműködik a szervezeten belüli problémamegoldási folyamatokban, illetve ezekben közvetít, — képviseli, illetve érvényesíti a szervezet tagjainak és munkatársainak érdekeit a szervezeten belül és kívül, — a szervezeten belül kialakult álláspontokat levél, állásfoglalás, emlékeztető formájában rögzíti, — közérdekű bejelentést, panaszt, javaslatot fogalmaz meg, és ha szükséges eljár ezek ügyében, — demonstrációt szervez. IV. A szakképesítés vizsgakövetelményei

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes